ai4bharat/Pralekha huggingface dataset:
وزارت سیاحت
سیاحت کے وزیر جناب پرہلاد سنگھ پٹیل کل دارجلنگ میں تین روزہ بے مثال بھارت میگا ہوم اِسٹے ڈیولپمنٹ اینڈ ٹریننگ ورک شاپ کا افتتاح کریں گے
نئی دلّی ، 21 فروری / ثقافت اور سیاحت کے مرکزی وزیر مملکت جناب پرہلاد سنگھ پٹیل 22 فروری ، 2021 ء کو دارجلنگ میں تین روزہ بے مثال بھارت میگا ہوم اِسٹے ڈیولپمنٹ اینڈ ٹریننگ ورک شاپ کا افتتاح کریں گے ۔ سیاحت کی وزارت کے تحت انڈیا ٹورزم کے کولکاتہ کے علاقائی دفتر  نے بہتر تجربے کو یقینی بنانے کی خاطر ہوم اسٹے مالکان کی میزبانی کی صلاحیتوں کو بہتر بنانے کے لئے آئی آئی اے ایس اسکول آف مینجمنٹ اور ایسٹرن ہمالیا ٹریول اینڈ ٹور آپریٹر ایسوسی ایشن  کے ساتھ مل کر 22 سے 24 فروری ، 2021 ء کو اس ورک شاپ کا اہتمام کیا ہے ۔
ہوم اسٹے کا تصور مغربی بنگال کے دارجلنگ اور کلمپانگ اضلاع میں مقبول ہوتا جا رہا ہے ۔ ہوم اسٹے ٹورزم میں مقامی لوگوں کی شرکت پہلے سے کہیں زیادہ ہے ، جو ملکی اور غیر ملکی سیاحوں کے لئے ایک مقبول پہاڑی سیاحتی مقام ہے ۔ البتہ زیادہ تر ہوم اسٹے میں پیشہ ورانہ تربیت اور میزبانی کی تربیت وغیرہ کی کمی ہے ، جس سے طویل مدت میں اس پر اثر پڑ سکتا ہے ۔
مذکورہ بالا ورک شاپ میں 450 ہوم اسٹے مالکان کو تربیت دی جائے گی ، جس میں آئی آئی اے ایس اسکول آف مینجمنٹ  ، انہیں میزبانی کے مختلف پہلوؤں پر مفت تربیت فراہم کرے گا ، جس میں بہتر سلوک کا ہنر ، مقام کو فروغ دینے کا ہنر وغیرہ شامل ہے۔ یہ ورک شاپ ہر روز صبح 10 بجے شروع ہو گی اور سہ پہر 3 بجے تک جاری رہے گی ۔ ورک شاپ کے بعد ٹور آپریٹروں / ٹریول ایجنٹوں  کے درمیان بی 2 بی کی طرز پر تبادلۂ خیال کا انعقاد کیا جائے گا ۔
میزبانی کو فروغ دینے کی اس تربیتی ورک شاپ کا مقصد مقامی برادری میں صلاحیت سازی کے ذریعہ میزبانی میں اضافہ کرنا ہے ۔ یہ پہل سیاحت اور مقامی سماج کی ثقافتی وراثت کو بر قرار رکھتے ہوئے دیہی ترقی میں اضافے کے لئے کی جا رہی ہے ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔

U. No. 1793
(Visitor Counter : 79
صحت اور خاندانی بہبود کی وزارت
کووڈ 19 ویکسینیشن - دن 54
کووڈ 19 ویکسین کی 2.52 کروڑ سے زیادہ خوراکیں دی گئیں
آج شام 7 بجے تک 9.22 لاکھ ویکسین کی خوراکیں دی گئیں
ملک میں دی جانے والی کووڈ 19 ویکسین کی خوراکوں کی مجموعی تعداد آج 2.52 کروڑ کو عبور کر گئی۔
آج شام 7 بجے تک کی عارضی رپورٹ کے مطابق، کل 2,52,89,693 ویکسین کی خوراکیں دی گئی ہیں۔
ان میں شامل ہیں 71,70,519 ہیلتھ کیئر ورکرز جنھوں نے پہلی خوراک لی ہے اور 39,77,407 ہیلتھ کیئر ورکرز جنھوں نے دوسری خوراک لی ہے، 70,31,147 ایف ایل ڈبلیو ، 5,82,118 ایف ایل ڈبلیو ، مخصوص امراض کے ساتھ 45 سال سے زائد عمر والے 9,29,359 مستفیدین اور 60 سال سے زائد عمر کے 55,99,143 مستفیدین۔
|
|
ایچ سی ڈبلیو
|
|
ایف ایل ڈبلیو
|
|
مخصوص مرض کے ساتھ 45 سے 60 سال تک کے افراد
|
|
60 سال سے زائد عمر کے افراد
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
71,70,519
|
|
39,77,407
|
|
70,31,147
|
|
5,82,118
|
|
9,29,359
|
|
55,99,143
ملک گیر کووڈ 19 ویکسینیشن کے چونویں دن، آج شام 7 بجے تک کل 9,22,039 ویکسین کی خوراکیں دی گئی ہیں۔ جن میں سے عارضی رپورٹ کے مطابق 7,25,930 مستفیدین کو پہلی خوراک دی گئی اور 1,96,109 ایچ سی ڈبلیو اور ایف ایل ڈبلیو نے دوسری خوراک حاصل کی۔ آج دیر رات تک دن کی حتمی رپورٹ مکمل ہو جائے گی۔
|
|
تاریخ: 10 مارچ، 2021
|
|
ایچ سی ڈبلیو
|
|
ایف ایل ڈبلیو
|
|
مخصوص مرض کے ساتھ 45 سے 60 سال تک کے افراد
|
|
60 سال سے زائد عمر کے افراد
|
|
کُل حصولیابی
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
40,414
|
|
87,527
|
|
94,656
|
|
1,08,582
|
|
95,834
|
|
4,95,026
|
|
7,25,930
|
|
1,96,109
وزارت خزانہ
پردھان منتری مدرا یوجناکے تحت ششو قرضوں کی فوری ادائیگی پر 12 ماہ کی مدت کے لیے سودمیں 2 فیصد کی تخفیف
قرضوں کی باضابطہ ادائیگی کی ترغیب دی جائے گی
ا س اسکیم سے چھوٹے کاروباریوں کو کووڈ-19 کی وجہ سے پیدا ہونے والی دشواریوں پر قابو پانے میں مدد ملے گی
نئی دہلی،24 جون، مرکزی کابینہ کی میٹنگ میں جس کی صدارت وزیر اعظم جناب نریندر مودی نے کی ،پردھان منتری مدرا یوجنا  کے تحت حقدار قرض داروں کو تمام ششو قرضوں کے کھاتوں میں 12 مہینے کی مدت کے لیے سود میں 2 فیصد کی تخفیف کی اسکیم کی منظوری دی گئی ہے۔
یہ اسکیم ان قرضوں پر لاگو ہوگی جو مندرجہ ذیل رابطے کے تحت آئیں گے۔ 31 مارچ 2020 کو تصفیہ طلب اور نان پرفارمنگ ایس ایچ زمرے کے تحت نہ ہونے والے ، ریزروبینک آف انڈیا کی ہدایات 31 مارچ 2020 کے تحت اور اسکیم کے آپریشن کی مدت کے دوران۔
سود میں تخفیف ان مہینوں میں قابل ادائیگی ہوگی جن میں کھاتے این پی اے زمرے میں نہیں ہوں گے۔ ان میں وہ مہینے بھی شامل ہیں جن میں کھاتہ دوبارہ سرگرم زمرے میں آجائے۔ اس اسکیم سے ان لوگوں کو ترغیب حاصل ہوگی جو باقاعدہ ادائیگیاں کریں گے۔
اس اسکیم کی اندازاً لاگت تقریباً 1542 کروڑ روپئے ہوگی جو بھارت سرکار فراہم کرے گی۔
پس منظر:
یہ اسکیم ایم ایس ایم ایز سے متعلق اقدامات میں سے ایک پر عمل درآمد کے بارے میں ہے جس کا اعلان آتم نربھر بھارت ابھیان کے تحت کیا گیا ہے۔ پی ایم ایم وائی کے تحت کم قرضوں کو جو 50000 روپئے تک کی آمدنی پیدا کرنے والے ہیں ششو قرضے کہا جاتا ہے۔ پی ایم ایم وائی قرضے دینے ممبر اداروں یعنی شیڈولڈکمرشیل بینکوں، نان بینکنگ، فائنانس کمپنیوں، مائیکرو فائنانشل اداروں کی طرف سے دیئے جاتے ہیں جو مدرا لمیٹڈ سے رجسٹر شدہ ہوتے ہیں۔
موجودہ کووڈ -19 بحران اور اس کے نتیجے میں ہونے والے لاک ڈاؤن سے بہت چھوٹی اور چھوٹی صنعتوں کے کاروبار میں زبردست خلل پڑا ہے جن کا کام ششو مدرا قرضوں کے ذریعے چلتا ہے۔ چھوٹے کاروبار کم منافع پر چلتے ہیں اور موجودہ لاک ڈاؤن کا ان کے پاس آنے والی رقموں پر بہت برا اثر پڑا ہے اور اس طرح وہ اپنے قرضے اتارنے میں پریشانی کا شکار ہوئے ہیں۔ اس سے وہ قرضوں کی ادائیگی میں قاصر رہ سکتے تھے اور نتیجے میں مستقبل میں ادارہ جاتی قرضوں تک ان کی رسائی پر برا اثر پڑ سکتا تھا۔
اکتیس مارچ 2020 تک پی ایم ایم وائی زمرے کے ششو قرضے جن کا تعلق تقریباً 9.37 کروڑ قرضوں کے کھاتوں سے تھا اور جن کے قرضے کی رقم تقریباً 1.62 لاکھ کروڑ تھی، تصفیہ طلب تھے۔
عمل درآمد کی حکمت عملی:
اس اسکیم پر اسمال انڈسٹریز ڈیولپمنٹ بینک آف انڈیا  کے ذریعے عمل درآمد کیا جائے گا اور یہ 12 مہینے کے لیے ہوگی۔
ان قرض خواہوں کے لیے جنھیں ان کے متعلقہ قرض خواہوں نے قرضوں کی ادائیگی کی مہلت دی ہے جس کی اجازت آر بی آئی نے ‘کووڈ-19 ریگولیٹری پیکیج’ کے تحت دی ہے، یہ اسکیم مہلت کی مدت ختم ہونے کے بعد شروع ہوگی اور 12 مہینے تک برقرار رہے گی یعنی یکم ستمبر 2020 سے 31 اگست 2021 تک جاری رہے گی۔ دوسرے قرضداروں کے لیے یہ اسکیم یکم جون 2020 سے شروع ہوکر 31 مئی 2021 تک جاری رہے گی۔
بڑے اثرات:
یہ اسکیم ایسے حالات کی وجہ سے مرتب کی گئی ہے جن کی پہلے کوئی نظیر نہیں ملتی اور اس کا مقصد قرض خواہوں کے مالی بوجھ کو کم کرنا ہے۔ امید ہے کہ یہ اسکیم متعلقہ سیکٹر کو کافی رلیف فراہم کرے گی اور اس طرح چھوٹے کاروباری رقمیں نہ ہونے کی وجہ سے اپنے ملازمین کو الگ کیے بغیر اپنا کام کاج جاری رکھ سکیں گے۔
بحران کے اس دور میں چھوٹی کاروباریوں کو اپنا کام کاج جاری رکھنے میں مدد دے کر امید ہے کہ اس اسکیم کا معیشت پر مثبت اثر پڑے گا اور کاروبار کے احیا میں مدد ملے گی جس سے یقینا مستقبل میں روزگارکے مواقع پیدا ہوں گے۔
سائنس اور ٹیکنالوجی کی وزارت
سی ایس آئی آر- انڈین انسٹی ٹیوٹ آف پٹرولیم، دہرادون نے عالمی یوم ماحولیات منایا
تقریب کا موضوع ‘‘پلاسٹک کی آلودگی کی روک تھام’’ تھا
سی ایس آئی آر-انڈین انسٹی ٹیوٹ آف پٹرولیم، دہرادون نے 5 جون 2023 کو عالمی یوم ماحولیات منایا۔ تقریب کا موضوع ‘‘پلاسٹک کی آلودگی کی روک تھام’’ تھا ۔
تقریب کے مہمان خصوصی ، سماجی ترقی برائے کمیونٹیز  فاؤنڈیشن، اتراکھنڈ کے بانی جناب انوپ نوٹیال تھے۔ پروگرام کا آغاز ڈائریکٹر سی ایس آئی آر- آئی آئی پی نے مہمان اعزازی کے پرتپاک استقبال کے ساتھ کیا۔ ڈاکٹر جی ڈی ٹھاکرے، سینئر پرنسپل سائنسدان نے عالمی یوم ماحولیات کا مختصر خاکہ اور پس منظر پیش کیا۔
اپنے استقبالیہ خطاب میں، پروفیسر آر پردیپ کمار ڈائریکٹر، سی ایس آئی آر- آئی آئی پی ، نے موسمیاتی تبدیلی کی اہمیت اور قوم میں توانائی کی طلب اور رسد کی اہمیت پر زور دیا۔ انہوں نے اجتماع کو یہ بھی بتایا کہ ہمیں اپنے وسائل کو درست طریقے سے استعمال کرنے کی ضرورت ہے، کیونکہ وہ دوبارہ بھرنے کے بعد ہمارے لیے دستیاب نہیں ہوں گے۔
تقریب کے مہمان خصوصی جناب انوپ نوٹیال نے عالمی یوم ماحولیات پر ‘‘پلاسٹک کے فضلے کے خطرات’’ کے موضوع پر لیکچر دیا۔جناب نوٹیال نے حاضرین کو بتایا کہ کوئی بھی شخص 100 فیصد پرفیکٹ نہیں ہوتا، لیکن ہم اپنی عادات کو بدلنے اور ایک بار استعمال ہونے والے پلاسٹک کے استعمال کو کم سے کم کرنے کی اپنے گھروں میں کوشش کر سکتے ہیں۔ انہوں نے یہ بھی کہا کہ یہ ہماری اجتماعی سماجی ذمہ داری ہے کہ ہم نوجوانوں، خاندانوں اور دوستوں کو اپنی روزمرہ کی زندگی میں پلاسٹک کے استعمال کو محدود اور کم کرنے کی ترغیب دیں اور اس کی تعلیم دیں۔
ڈاکٹر سنیل پاٹھک، سینئر پرنسپل سائنسداں نے کلائمیٹ کلاک اور اس کی اہمیت کے بارے میں معلومات فراہم کر کے اجتماع کو آگاہ بنایا۔ موسمیاتی تبدیلی دنیا کے سامنے ایک بڑا چیلنج ہے۔ انرجی سوراج فاؤنڈیشن  ، حکومت کے اٹل انوویشن مشن کے ساتھ مل کر، عام لوگوں میں موسمیاتی تبدیلی کے بارے میں بیداری پھیلانے کا خواہاں ہے۔ ایک آب و ہوا کی گھڑی، لوگوں کو اس وقت کے بارے میں خطرے کی گھنٹی بجاتی ہے جو عالمی درجہ حرارت میں اوسطاً 1.5 ڈگری سیلسیس کے نشان کو چھونے کے لیے باقی رہ گیا ہے،اس کی نمائش ہونا طے ہے۔ عالمی یوم ماحولیات کے موقع پر مہمانوں کی موجودگی میں ڈائس پر معززین نے موسمیاتی گھڑی کی نقاب کشائی کی۔ اس گھڑی نے ظاہر کیا کہ ہم صرف 6 سال، 47 دن اور 10 گھنٹے پیچھے ہیں جب زمین کا درجہ حرارت 1.5 ڈگری سینٹی گریڈ بڑھ جائے گا۔ تقریب کا اختتام انتظامیہ کے سینئر کنٹرولر جناب انجم شرما کے شکریہ کے کلمات کے ساتھ ہوا۔
امور صارفین، خوراک اور عوامی تقسیم کی وزارت
آئی ایم-پی ڈی ایس اسکیم کانفاذ
نئی دہلی:18 ستمبر، 2020:
صارفین کے اُمور، خوراک اور سرکاری نظام تقسیم کے مرکزی وزیر مملکت جناب دانوے راؤ صاحب داداراؤ نے آج راجیہ سبھا میں ایک سوال کے تحریری جواب میں بتایا کہ سرکاری تقسیم کے بندوبست  اسکیم کا بنیادی مقصد ایک ملک ایک راشن کارڈ پلان کے ذریعے قومی غذائی تحفظ ایکٹ 2013  کے تحت ملک گیرراشن کارڈوں کی منتقلی ہے تاکہ نقل مکانی کرنے والے مستفدین کو ملک بھر میں کہیں بھی اپنی پسند کے فیئرپرائز شاپ  سے غذائی اجناس کا اپنا حصہ لینے کے قابل بنایاجاسکے۔ یہ مستفدین اپنے موجودہ /اسی راشن کارڈ کو استعمال کرکےالیکٹرانک پوائنٹ آف سیل  مشین پر بایومیٹرک / آدھار کی تصدیق کرنے کے بعد راشن لے سکتے ہیں۔ زیادہ تر ریاستوں/ مرکز کے زیر انتظام علاقوں نے اس سہولت کو نافذ کرنے کیلئے اپنی رضامندی ظاہر کی ہے اور اس محکمے کے ذریعے قائم کردہ راشن کارڈس/ مستفدین کے مرکزی ذخائر کے ساتھ این ایف ایس اے کے تحت اپنے راشن کارڈ کے ڈیٹا کو ساجھا کیا ہے۔ فی الحال یہ سہولت ملک میں تقریباً 65 کروڑ مستفدین اور لگ بھگ این ایف ایس اے کی کُل آبادی کے 80 فیصد کا احاطہ کرتے ہوئے 26 ریاستوں / مرکز کے زیر انتظام علاقوں میں نافذ کردی گئی ہے۔
مزید برآں 31 مارچ 2021 تک تمام ریاستوں / مرکز کے انتظام علاقوں کو شامل کرنے کا نشانہ ہے۔ تاہم بقیہ دس ریاستوں/ مرکز کے زیر انتظام علاقوں انڈمان ونکوبار جزائر، اروناچل پردیش، آسام، چھتیس گڑھ، دہلی، میگھالیہ، تملناڈو، مغربی بنگال، چنڈی گڑھ اور پڈوچیری کو جوڑنے کا منصوبہ ایف ٹی ایس پر ای پی ایف او مشین کی تنصیب، مستفدین اور دیگر تکنیکی پہلوؤں کی بایومیٹرک آدھار تصدیق کے نفاذ پر ان کی رضامندی پر منحصر ہے۔
م ن۔م ع۔ ع ن
U NO:5632
(Visitor Counter : 58
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال –322واں دن
بھارت میں کووڈ-19 ٹیکہ کاری کی مجموعی تعداد 126.44 کروڑ سے متجاوز ہوگئی ہے
آج شام 7 بجے تک66لاکھ سے زیادہ ٹیکے لگائے گئے
نئی دلّی ،03 دسمبر، 2021/
بھارت میں آج کووڈ-19 سے بچاؤ کے لئےٹیکہ کاری کی مجموعی تعداد 126.44 کروڑ  تجاوز کرگئی ۔ آج شام 7 بجے تک 66 لاکھ سے زیادہ ٹیکے لگائے گئےہیں۔آج دیر رات حتمی رپورٹ ملنے تک یومیہ ٹیکہ کاری کی تعداد میں مزید اضافہ ہونےکا امکان ہے۔
ٹیکے لگوانے والوں کی مجموعی تعداد درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
10384278
|
|
دوسری خوراک
|
|
9530336
|
|
صف اوّل کے کارکنان
|
|
پہلی خوراک
|
|
18380042
|
|
دوسری خوراک
|
|
16557251
|
|
18تا44 سال کی عمر کے افراد
|
|
پہلی خوراک
|
|
464285986
|
|
دوسری خوراک
|
|
237350116
|
|
45سال سے 59 سال کی عمر کے افراد
|
|
پہلی خوراک
|
|
186101516
|
|
دوسری خوراک
|
|
124275805
|
|
60 سال سے زیادہ عمر کے افراد
|
|
پہلی خوراک
|
|
116524520
|
|
دوسری خوراک
|
|
81102337
|
|
مجموعی طور پر دی گئی پہلی خوراک
|
|
795676342
|
|
مجموعی طور پر دی گئی دوسری خوراک
|
|
468815845
|
|
مجموعی تعداد
|
|
1264492187
ٹیکہ کاری کے عمل میں آج ہوئی حصولیابی درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|

|
|
طبی کارکنان
|
|
پہلی خوراک
|
|
161
|
|
دوسری خوراک
|
|
8383
|
|
صف اوّل کے کارکنان
|
|
پہلی خوراک
|
|
336
|
|
دوسری خوراک
|
|
15576
|
|
18تا44 سال کی عمر کے افراد
|
|
پہلی خوراک
|
|
1389319
|
|
دوسری خوراک
|
|
3338104
|
|
45سال سے 59 سال کی عمر کے افراد
|
|
پہلی خوراک
|
|
328995
|
|
دوسری خوراک
|
|
910634
|
|
60 سال سے زیادہ عمر کے افراد
|
|
پہلی خوراک
|
|
201086
|
|
دوسری خوراک
|
|
465461
|
|
مجموعی طور پر دی گئی پہلی خوراک
|
|
1919897
|
|
مجموعی طور پر دی گئی دوسری خوراک
|
|
4738158
|
|
مجموعی تعداد
|
|
6658055
ملک میں آبادی کے سب سے زیادہ حساس اور کمزور گروپوں کو کووڈ -19 سے تحفظ فراہم کرنے کی غرض سے ایک وسیلے کے طور پرٹیکہ کاری مہم جاری ہے اور اس کا مستقل طور پر جائزہ اور اعلی ترین سطح پر اس کی نگرانی کی جاتی رہتی ہے۔
مواصلات اور اطلاعاتی ٹیکنالوجی کی وزارت
انٹرنیٹ کی سہولت والے گاؤں
مواصلات کے وزیر مملکت جناب دیو سنگھ چوہان نے آج راجیہ سبھا میں ایک سوال کے تحریری جواب میں بتایاکہ ٹیلی کام سروس فراہم کرنے والا ٹیلی کمیونی کیشن کے محکمے کے فیلڈ یونٹس کے ذریعہ فراہم کردہ اعداد و شمار کے مطابق، یہ اندازہ لگایا گیا ہے کہ ملک میں واقع 5,97,618 گاؤوں  میں سے 5,58,537 گاؤں میں موبائل وائرلیس براڈ بینڈ دستیاب ہے۔
اس کے علاوہ، بھارت نیٹ پروجیکٹ ملک کی تمام گرام پنچایتوں  اور دیہاتوں میں تیز رفتار انٹرنیٹ/براڈ بینڈ فراہم کرنے کے لیےوضع کیا گیا ہے۔ 28.02.2022 تک، بھارت نیٹ کے تحت براڈ بینڈ بنیادی ڈھانچے کے ساتھ ملک میں کُل 1,72,361 گرام پنچایتوں کو خدمت کے لیے تیار کیاجاچکا ہے۔
انٹرنیٹ سہولت کی دستیابی کی نگرانی صارفین کی تعداد کی بنیاد پر کی جاتی ہے۔ انٹرنیٹ کنیکٹیویٹی کی دستیابی عوام کو ہر قسم کی آن لائن ڈیجیٹل خدمات تک رسائی کے قابل بناتی ہے جس میں تعلیم اور صحت کی دیکھ بھال کے شعبے شامل ہیں۔
خواتین اور بچوں کی ترقیات کی وزارت
ورکنگ ویمن کے لئے ہاسٹل
ملک بھر میں 500 ورکنگ ویمن ہاسٹل چلائے جا رہے ہیں۔ ضمیمہ نمبر -1 میں ان ہاسٹلوں کی ریاست وار فہرست موجود ہے۔ راجستھان میں چلائے جانے والے ہاسٹلوں ضلع وار تفصیل ضمیمہ نمبر-2 میں موجود ہے۔
2014سے اب تک مرکزی فنڈ کی ریاست وار سالانہ تفصیل ضمیمہ نمبر -3 میں دستیاب ہے۔ راجستھان کی جانب سے 15-2014 کے بعد سے ورکن ویمن ہاسٹل کی تعمیر ؍کرائے پر لینے کی کوئی تجویز موصول نہیں ہوئی ہے۔
اس طرح کے ہاسٹلوں کی مجموعی گنجائش اور یہاں رہنے والوں اور آسامیوں کی تفصیل جو راجستھان میں ضلع وار طور پر ہے، وہ ضمیمہ نمبر-2 میں موجود ہے۔
ورکنگ ویمن ہاسٹل مانگ کی بنیاد پر چلنے والی اسکیم ہے اور نئے ہاسٹلوں کی منظوری ریاستی سرکاروں اور مرکزی انتظام والے علاقوں کی انتظامیہ کی جانب سے موصول تجاویز پر دی جاتی ہے۔
حکومت کو عالمی وباء کووڈ-19 کے دوران لاک ڈاؤن کے سبب ورکنگ ویمن ہاسٹل بند ہونے کی کوئی اطلاع نہیں ہے۔
یہ اطلاع خواتین اور بچوں کی بہبود کی مرکزی وزیر اسمرتی زوبن ایرانی نے آج لوک سبھا میں ایک تحریری جواب میں دی۔
سٹرک ٹرانسپورٹ اور شاہراہوں کی وزارت
جناب نتن گڈکری نے مغربی بنگال میں ای پی سی موڈمیں 410.83 کروڑ روپے مالیت کے قومی شاہراہ پروجیکٹ کو منظوری دی
سڑک ٹرانسپورٹ اور شاہراہوں کے مرکزی وزیر جناب نتن گڈکری نے مغربی بنگال میں ای پی سی  موڈ میں معربی بردھمان ضلع میں این ایچ - 14  پر 5.261 کلومیٹر کی لمبائی میں 4 لین والے رانی گنج بائی پاس کی تعمیر کے لیے 410.83 کروڑ روپے کی منظوری دی ہے۔
ٹویٹس کی ایک سیریز میں جناب گڈکری نے بتایا کہ این ایچ – 14 اپنے جنکشن سے این ایچ - 12  کے ساتھ شروع ہوتا ہے جو مورگرام کے قریب رام پور ہاٹ، سیوڑی، رانی گنج، بانکوڑا، گڑھ بیتا اور شالبنی کو جوڑتا ہے اور مغربی بنگال میں کھڑگ پور کے قریب این ایچ - 16  کے ساتھ اپنے جنکشن پر ختم ہوتا ہے۔
وزیر موصوف نے کہا کہ یہ پوری پٹّی پیوڈ شولڈر کے ساتھ 2 لین کی ہے ۔ انہوں نے مزید کہا کہ یہ کوریڈور جنوبی ہندوستانی ریاستوں اور اڈیشہ سے شمالی بنگال اور شمال مشرقی ریاستوں کی طرف جانے والے ٹریفک کے لیے ایک اہم کوریڈور کے طور پر کام کر رہا ہے۔
جناب گڈکری نے کہا کہ یہ بہت سے اہم صنعتی، مذہبی اور زرعی علاقوں کو جوڑتا ہے جیسے کھڑگ پور، مدنا پور، چندرکونہ روڈ، گربیتا، بشنو پور، بانکوڑا، رانی گنج، پانڈویشور، دوبراج پور، سیوڑی، رامپورہاٹ، نلہاٹی وغیرہ۔
۔۔۔۔۔۔۔۔
ش ح۔ اگ۔ ن ا۔
U-2048
(Visitor Counter : 66
سٹرک ٹرانسپورٹ اور شاہراہوں کی وزارت
نتن گڈکری کل کرناٹک میں تقریباً 11 ہزار کروڑ روپئے کی لاگت والے 33 شاہراہ پروجیکٹوں کا افتتاح کریں گے اور سنگ بنیاد رکھیں گے
نئی دہلی:18دسمبر، 2020:سڑک نقل وحمل، شاہراہوں اور ایم ایس ایم ای کے مرکزی وزیر جناب نتن گڈکری کل کرناٹک میں 33شاہراہ پروجیکٹوں کا افتتاح کریں گے اور سنگ بنیاد رکھیں گے۔ کرناٹک کے وزیراعلیٰ جناب جناب بی ایس یدیورپااس ورچوول تقریب کی صدارت کریں گے جس میں مرکزی وزیر جنرل  وی کے سنگھ ، کرناٹک کے نائب وزیراعلیٰ جناب گووند ایم کارجول اور ریاست کے متعدد وزراء شامل ہوں گے۔
ان پروجیکٹوں کے تحت تقریباً 1200 کلو میٹر طویل سڑکوں کی تعمیر کی جائے گی، جس پر تقریباً 11 ہزار کروڑ روپئے کی لاگت آئے گی۔ کرناٹک کی ترقی کا راستہ ہموار کرتی ہوئی یہ سڑکیں ریاست میں بہتر رابطہ، سہولت اور اقتصادی ترقی کو بڑھائیں گی۔
U NO: 8217
(Visitor Counter : 164
خواتین اور بچوں کی ترقیات کی وزارت
اضافی غذائیت کے لاگت کے اصول
مئی ،2016کے لئے اوسط کنزیومرپرائز انڈیکس –دیہی مزدور کے حوالے سے 2017 میں لاگت کے اصولوں میں نظرثانی کی گئی ہے ۔
اضافی غذائیت پروگرام کے تحت فیض یافتگان کے لئے تیار نسخۂ ترکیب بنیادی طورپر غذائی اجناس جیسے چاول ، گیہوں اورباجرہ پرمشتمل ہے اوریہ غذائی اجناس ریاستوں کو بالترتیب تین روپے ، دوروپے اورایک روپے کے رعایتی نرخوں پر فراہم کئے جاتے ہیں ۔ فیض یافتگان کے مختلف زمروں کے لئے مقررکردہ یہ رقم، قومی خوراک تحفظ ایکٹ  ، 2013کے شیڈول -1کے تحت فراہم کئے گئے ضوابط کے مطابق ضروریات کو پوراکرنے کے لئے کافی پایاگیاہے ۔
خواتین واطفال کی ترقی کی مرکزی وزیرمحترمہ اسمرتی زوبن ایرانی نے آج راجیہ سبھا میں ایک تحریری جواب میں دی جانکاری دی ۔
الیکٹرانکس اور اطلاعات تکنالوجی کی وزارت
وزیر مملکت جناب راجیو چندر شیکھر دبئی میں ہندوستانی تارکین وطن کے ساتھ باہمی بات چیت کی
ہندوستان آج ایک متحرک قیادت اور جرات مندانہ اصلاحات کے ذریعہ دنیا کے لیے ترقی کا ایک مینار ہے: وشو سدبھاونا تقریب میں جناب چندر شیکھر
وزیر مملکت نے متحدہ عرب امارات کے وزیر مملکت برائے مصنوعی ذہانت، جناب عمر سلطان العلماء سے ملاقات کی، ڈیپ ٹیک، الیکٹرانکس/سیمی کون میں تعاون کے امکانات کا جائزہ لیا
الیکٹرانکس، اطلاعاتی ٹکنالوجی، ہنرمندی کے فروغ اور انٹرپرینیورشپ کے مرکزی وزیر مملکت جناب راجیو چندر شیکھر نے کہا ہے کہ ہندوستان آج دنیا کے لیے ترقی کا ایک مینار ہے، جو ایک متحرک قیادت اور جرات مندانہ اصلاحات سے ممکن ہوا ہے جس نےاعلی ترین سطح پر ایک غیر فعال جمہوریت کی ہندوستان کے پہلےکے بیانیے کو بدل دیا ہے۔
وزیر مملکت جناب راجیو چندر شیکھر دبئی میں ہندوستانی تارکین وطن سے خطاب کر رہے ہیں
دبئی، متحدہ عرب امارات میں ہفتہ کو وشو سدبھاونا پروگرام میں ہندوستانی تارکین وطن سے خطاب کرتے ہوئے، جناب راجیو چندر شیکھر نے کہا، "ہندوستان اب ایک تبدیلی کے موڑ پر ہے۔ آج ہم جہاں سے ہیں،وہاں سے امرت کال کے آنے والے 25 سالوں میں، ہندوستان صرف آگے ہی بڑھ سکتا ہے اور یہ اس کی ترقی کے سفر کا فطری طور پر اگلا پڑاو ہوگا۔
اس بات کی توثیق کرتے ہوئے کہ وزیر اعظم جناب نریندر مودی کی قیادت، وسیع اصلاحات، اور ڈیجیٹل انڈیا، اسکل انڈیا، اسٹارٹ اپ انڈیا وغیرہ جیسے حکومت کے فلیگ شپ پروگراموں کی کامیابی نے ہندوستان کے پہلے کے ایک غیر فعال جمہوریت ہونے کے بیانیے کو بدل دیا ہے۔ جناب چندر شیکھر نے کہا کہ ہندوستان آج ایک ایسے ملک کی "زندہ اور متحرک مثال" ہے جو نہ صرف کثیرقومی، سیکولر اور متنوع ہے بلکہ ایک ایسا ملک جو اقتصادی ترقی، اختراع، ترقی اور خوشحالی کی بھی علامت ہے۔
وزیر مملکت جناب راجیو چندر شیکھر نے دبئی میں ایک تقریب میں وزیر اعظم جناب نریندر مودی کی 20 سالہ قیادت کے اثرات کے بارے میں دو کتابوں 'Modi@20: Dreams Meet Delivery' اور 'Heartfelt: The Legacy of Faith'کا کا اجراء کرتے ہوئے
اس پروگرام میں، جہاں ہندوستانی تارکین وطن کے اراکین بڑی تعداد میں موجود تھی، جناب چندر شیکھر نے وزیر اعظم نریندر مودی کی 20 سالہ قیادت کے اثرات کے بارے میں دو کتابوں 'Modi@20: Dreams Meet Delivery' اور 'Heartfelt: The Legacy of. ایمان' کا اجراء بھی کیا ۔ پروگرام کا اہتمام این آئی ڈی فاؤنڈیشن نے کیا تھا۔
وزیر مملکت جناب چندر شیکھر دبئی میں متحدہ عرب امارات کی مصنوعی ذہانت، ڈیجیٹل اکانومی اور ریموٹ ورک ایپلی کیشنز کے وزیر مملکت جناب عمر سلطان العلماء کے ساتھ
دبئی کے ایک دن کے دورے پرآئے وزیر موصوف نے اس سے قبل متحدہ عرب امارات کے مصنوعی ذہانت، ڈیجیٹل اکانومی اور ریموٹ ورک ایپلی کیشنز کے وزیر مملکت جناب عمر سلطان العلماء سے ملاقات کی ۔ جناب چندر شیکھر نے ان کے ساتھ وزیر اعظم نریندر مودی کے نیو انڈیا کے وژن کا اشتراک کیا اور دونوں ممالک کے درمیان ، خاص طور پر ڈیپ ٹیک، مصنوعی ذہانت، الیکٹرانکس اور سیمی کنڈکٹرز کے شعبے میں تعاون کے امکانات پر بات چیت کی۔
وزیرموصوف نے انڈین پیپلز فورم  یو اے ای اتر پردیش کونسل کے زیر اہتمام دیپ اتسو 2022 کے پروگرام میں شرکت کے لیے عجمان، متحدہ عرب امارات کا بھی دورہ کیا۔ وہاں ہندوستانی تارکین وطن کے ارکان سے اپنے خطاب میں، جناب راجیو چندر شیکھر نے 2026 تک ایک ٹریلین امریکی ڈالرکی ڈیجیٹل اکانومی/ 5 ٹریلین ڈالر کی معیشت کے ہدف کو حاصل کرنے کے لیے نئے ہندوستان کو نئے تصور کے ساتھ تبدیل کرنے کے لیے وزیر اعظم کی طرف سے اٹھائے گئے مختلف اقدامات کے بارے میں جانکاری فراہم کی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
12255
(Visitor Counter : 64
صدر جمہوریہ کا سکریٹریٹ
جمہوری نظام میں کسی بحث کو تنازعہ بننے سے روکنے کے لئے مذاکرات سب سے اچھا طریقہ ہے : صدر کووند
صدرِ جمہوریۂ ہند نے کیوڑیا میں پریزائڈنگ افسران کی 80 ویں کل ہند کانفرنس کا افتتاح کیا
نئی لّی ، 25 نومبر / صدرِ جمہوریۂ ہند جناب رام ناتھ کووند نے آج گجرات کے کیوڑیا میں پریزائڈنگ افسران کی 80 ویں کل ہند کانفرنس کے افتتاح کے موقع پر اظہارِ خیال کرتے ہوئے کہا ہے کہ ایک جمہوری نظام میں مذاکرات کا راستہ کسی بحث کو تنازعہ بننے سے روکنے کے لئے بہترین طریقۂ کار ہے ۔
صدر جمہوریہ نے کہا کہ ایک پارلیمانی جمہوریت میں حکمران جماعت کے ساتھ ساتھ اپوزیشن کا بھی اہم کردار ہوتا ہے اور اس لئے اِن دونوں کے درمیان ہم آہنگی ، تعاون اور با معنی غور و خوض ضروری ہے ۔ یہ پریزائڈنگ افسران کی ذمہ داری ہے کہ وہ ایوان میں عوامی نمائندوں کو بحث کے لئے سازگار ماحول مہیا کریں اور مفید مذاکرات اور بحث و مباحثے کی حوصلہ افزائی کریں ۔
صدرِ جمہوریہ نے کہا کہ عدل و انصاف ہمارے پارلیمانی جمہوری نظام کی اساس ہے۔ ایوان کے صدر نشیں اور اسپیکر وقار اور فرض دونوں کی علامت ہیں ۔ اس کے لئے سنجیدگی اور انصاف کا احساس ہونا ضروری ہے۔ یہ غیر جانبداری ، حق پرستی اور انصاف کو بھی ظاہر کرتا ہے اور پریذائیڈنگ افسران سے توقع کی جاتی ہے کہ اُن کا رویہ ، اِن اہم تصورات پر مبنی ہو گا ۔
صدر جمہوریہ نے کہا کہ جمہوری نظام عوامی فلاح و بہبود کا سب سے موثر ذریعہ ثابت ہوا ہے ۔ اس لئے پارلیمنٹ اور قانون سازیہ کا رکن ہونا ایک بڑے فخر کی بات ہے ۔ ارکان اور پریزائڈنگ افسران کو عوام کی بہتری اور ملک کی ترقی کے لئے ایک دوسرے کے وقار کو بر قرار رکھنا چاہیئے ۔ پریذائڈنگ افسران کا احترام کرکے ارکان پارلیمنٹ اور ارکانِ اسمبلی ، خود اپنے لئے اور پارلیمانی جمہوریت کے لئے احترام حاصل کرتے ہیں ۔
صدر جمہوریہ نے کہا کہ پارلیمنٹ اور قانون ساز اسمبلیاں ہمارے پارلیمانی نظام کی بنیاد ہیں ۔ ان پر ہمارے ہم وطنوں کے مستقبل کے لئے کام کرنے کی ذمہ داری عائد ہوتی ہے ۔ پچھلی چند دہائیوں میں ، عوام کی توقعات ، امنگوں اور بیداری میں اضافہ ہوا ہے ۔ یہی وجہ ہے کہ پارلیمنٹ اور قانون سازیہ کے کردار اور ذمہ داریوں پر مزید توجہ دی جانے لگی ہے ۔ عوامی نمائندوں سے امید کی جاتی ہے کہ وہ جمہوری اصولوں کے تئیں سچے رہیں ۔ جمہوری اداروں اور عوامی نمائندوں کے سامنے سب سے بڑا چیلنج عوام کی امیدوں پر پورا اترنا ہے ۔
مقننہ ، عاملہ اور عدلیہ کے درمیان ہم آہنگی اور تال میل – ایک فعال جمہوریت کے لئے کلید ، کے ، اِس سال کی کانفرنس کے موضوع پر خوشی کا اظہار کرتے ہوئے صدرِ جمہوریہ نے کہا کہ حکومت کے تینوں ستون – عاملہ ، مقننہ اور عدلیہ – ہم آہنگی کے ساتھ کام کر رہے ہیں اور بھارت میں یہ روایات گہری جڑیں رکھتی ہیں ۔ انہوں نے اِس اعتماد کا اظہار کیا کہ کانفرنس کے دوران غور و خوض سے حاصل ہونے والے نتائج کو اپنانے سے جمہوری نظام مزید مستحکم ہو گا ۔
صدرِ جمہوریہ نے کہا کہ جمہوری نظام عوامی فلاح و بہبود کے عظیم مقصد سے ، خاص طور پر غریبوں ، پسماندہ طبقات اور ہمارے سماج کے محروم طبقوں کی بہتری اور ملک کی ترقی سے طے ہوتے ہیں ۔ انہوں نے اس اعتماد کا اظہار کیا کہ حکمرانی کے یہ تینوں ستون ، اِس مقصد کو حاصل کرنے کے لئے مل کر کام کرتے رہیں گے ۔
۔۔۔۔۔۔۔۔۔۔۔ ۔۔۔۔۔۔۔۔۔۔ ۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔

U. No. 7535
(Visitor Counter : 303